Добри Жотев
Среща

chitanka.info

По стръкове трева,

изрязана на утрото,

тя иде срещу мен —

самата стрък трева,

самата утро.

През снопове лъчи,

пречупени във капките,

очите й ме дирят —

самите сноп лъчи,

самите капки.

През медно тежък ствол,

обвеяна от вятъра,

косата й ми кима —

самата тежък ствол,

самата вятър.

Земя, небе, пространства,

да я посрещнем!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.